


ZDRAVSTVENI DOM KOČEVJE
Roška cesta 18, 1330 Kočevje
objavlja
RAZPIS ZA DELOVNO MESTO
POMOČNIK DIREKTORJA ZA SPLOŠNE ZADEVE (m/ž)

Pogoji za zasedbo delovnega mesta
Kandidati morajo izpolnjevati naslednje pogoje:
· visokošolska strokovna izobrazba (prejšnja) oziroma izobrazba 1. bolonjske stopnje družboslovne smeri;
· najmanj 48 mesecev delovnih izkušenj na delovnem mestu z zahtevano izobrazbo;
· višja raven poznavanja računalništva oziroma uporabe programov Word, Excel, Outlook in PowerPoint;
· vozniški izpit B kategorije.

Zaželeni so poznavanje zdravstvenega sistema, zakonodaje in predpisov s področja zdravstvene dejavnosti ter organizacijske sposobnosti.

Opis dela
Pomočnik direktorja za splošne zadeve bo opravljal zlasti naslednje naloge:
· vodenje in koordiniranje tehničnih služb, javnih del in nabave ter izvajanje postopkov evidenčnih in javnih naročil;
· sodelovanje pri strateškem načrtovanju, pripravi statistik in analiz ter optimizaciji stroškov in delovnih procesov;
· sodelovanje pri projektih in investicijah ter nalogah vzdrževanja, upravljanja voznega parka in oddaje nepremičnega premoženja;
· priprava in posodabljanje internih aktov ter koordiniranje priprave kadrovskih razpisov in pogodb;
· vodenje in koordiniranje sistema kakovosti ISO, sodelovanje pri notranjih in zunanjih nadzorih ter spremljanje izvajanja ukrepov;
· koordiniranje področij varstva podatkov, informacij javnega značaja, varnosti in zdravja pri delu ter varstva pred požarom;
· koordiniranje obravnave pritožb in sporov ter spremljanje zadovoljstva zaposlenih in pacientov;
· sodelovanje s pomočnikom direktorja za zdravstveno nego ter opravljanje drugih nalog skladno z aktom o sistemizaciji in po navodilih oziroma pooblastilih direktorja zavoda.

Mandat in poskusno delo
Mandat je štirileten in vezan na mandat direktorja zdravstvenega doma. Izbrani kandidat bo imenovan največ za štiri leta, vendar najdlje do izteka mandata direktorja.
Poskusno delo traja štiri mesece.


Vsebina prijave
Kandidati morajo k pisni prijavi priložiti:
1. Življenjepis z opisom dosedanjih delovnih izkušenj, dodatnih znanj in strokovne usposobljenosti.
2. Dokazilo o zahtevani izobrazbi, iz katerega sta razvidni raven in smer izobrazbe.
3. Dokazila o najmanj 48 mesecih ustreznih delovnih izkušenj, iz katerih so razvidni obdobje opravljanja dela, delovno mesto in zanj zahtevana izobrazba.
4. Pisno izjavo o višji ravni poznavanja programov Word, Excel, Outlook in PowerPoint ter o opravljenem vozniškem izpitu B kategorije.
5. Program dela za področje splošnih zadev Zdravstvenega doma Kočevje.

Program dela naj vsebuje ključne prednostne naloge, predloge za izboljšanje organizacije in učinkovitosti dela, optimizacijo stroškov, zagotavljanje skladnosti poslovanja ter razvoj sistema kakovosti in notranjih kontrol. Predlogi naj bodo konkretni in izvedljivi, z opredeljenimi cilji, ukrepi in kazalniki spremljanja. Program naj praviloma ne presega šestih strani.

Prijava mora vsebovati tudi kontaktne podatke kandidata za obveščanje.

Rok in način prijave
Rok za prijavo je petnajst (15) dni od objave razpisa. Če je razpis objavljen na več mestih, začne rok teči naslednji dan po zadnji objavi.

Kandidati oddajo prijavo osebno v tajništvu ali po pošti v zaprti ovojnici na naslov:
Zdravstveni dom Kočevje, Tajništvo, Roška cesta 18, 1330 Kočevje
z oznako:
»PRIJAVA – POMOČNIK DIREKTORJA ZA SPLOŠNE ZADEVE – NE ODPIRAJ«.

Za pravočasno se šteje prijava, ki do izteka prijavnega roka prispe na navedeni naslov ali je najpozneje zadnji dan prijavnega roka oddana priporočeno po pošti.

Izbirni postopek
V izbirni postopek bodo uvrščeni kandidati, ki bodo pravočasno oddali popolno prijavo in izpolnjevali pogoje za zasedbo delovnega mesta.

Izbira bo temeljila na presoji delovnih izkušenj, strokovnih znanj, organizacijskih sposobnosti in predloženega programa dela. S kandidati se lahko opravijo razgovori ter preverjanje znanj in sposobnosti, potrebnih za opravljanje dela.

Neizbrani kandidati bodo pisno obveščeni najpozneje v osmih dneh po zaključku izbirnega postopka.

Zdravstveni dom Kočevje si pridržuje pravico, da izbirni postopek zaključi brez izbire kandidata.

